Koordinat: 6°33′13″N 100°13′53″E﻿ / ﻿6.55370°N 100.23128°E﻿ / 6.55370; 100.23128

**Maktab Rendah Sains MARA Beseri** (singkatan: **MRSM Beseri**) adalah sebuah sekolah menengah berasrama penuh yang terletak di Beseri, Perlis. MRSM Beseri menawarkan program Premier bermula dari tingkatan 1 sehingga 5.

Sejarah
-------

### Penubuhan maktab

Rancangan penubuhan MRSM Perlis adalah termasuk di dalam Rancangan Pembangunan Malaysia Ke 4. Hasil perbincangan antara MARA dengan Kerajaan Negeri Perlis, akhirnya tapak yang sesuai telah dikenalpasti di Batu 8 ½, Jalan Kaki Bukit, Beseri, Perlis.

Permohonan 6 lot tanah seluas 55.5 ekar telah diluluskan pada 21 Jun 1980 dengan bayaran premium sebanyak RM697,794.04. Kerja-kerja pembersihan tapak maktab yang dahulunya dipenuhi dengan tanaman getah dimulakan pada 28 Oktober 1982. Perletakan batu asas projek pembinaan maktab telah dilakukan oleh Almarhum DYMM Tuanku Syed Putra Jamalulail Raja Perlis pada 28 April 1983 dan dirasmikan oleh baginda pada 6 Julai 1988 bersamaan 22 Zulkaedah 1408.

Pada 26 Mac 1984 kerja pembinaan fasa 1 yang bernilai RM8.6 juta telah dimulakan oleh Syarikat Woodtex Sdn. Bhd. Kerja pembinaan fasa 2A yang bernilai RM1.5 juta telah dimulakan oleh Syarikat Pembinaan Bumira Sdn. Bhd. pada 7 Julai 1986 dan siap pada 12 Oktober 1986. Kerja pembinaan fasa 2B yang bernilai 3.4 juta telah dimulakan pada 28 Oktober 1986 oleh Syarikat KLK Kontrak Bina Sdn. Bhd. dan siap pada 16 Februari 1987.

Kerja pembinaan Fasa 3 yang bernilai RM1.2 juta telah dimulakan pada 27 April 1994 oleh Pembinaan Binajaya dan siap pada 7 Mac 1995. Dengan siapnya kerja pembinaan tersebut, maktab kini dilengkapi dengan pelbagai kemudahan seperti makmal, asrama, dewan selera, bilik komputer, pusat sumber pembelajaran, galeri seni, surau, gelanggang tennis, gelanggang bola tampar, padang bola dan lain-lain.

MRSM Beseri telah mula beroperasi pada 1 April 1985 dengan bilangan tenaga pengajar seramai 44 orang dengan pengetua pertamanya iaitu Tuan Haji Ahmad Roslan bin Johari dan 381 pelajar perintis serta 34 orang kakitangan. Kini bilangan staf akademik berjumlah 71 orang, staf bukan akademik 66 orang, dan lebih kurang 800 orang pelajar di bawah pentadbiran pengetua ke lima En. Saleh bin Osman.

### Senarai pengetua

| Nama | Mula berkhidmat | Tamat berkhidmat |
| --- | --- | --- |
| Tuan Hj. Ahmad Roslan bin Johari | 1985 | 1993 |
| Tuan Hj A. Mokhti bin Hussin | 1993 | 2000 |
| Puan Hjh Shaariah binti Dahaman | Januari 2001 | Disember 2003 |
| Tuan Hj Ahmad bin Ismail | Januari 2004 | Jun 2006 |
| En. Saleh bin Osman | Julai 2006 | November 2007 |
| En. Abd Hamid bin Hj Ahmad | November 2007 | Mei 2010 |
| Pn Halimahtun Saadiah binti Mohd Taib | Jun 2010 | Jun 2012 |
| En. Mohd Salim bin L. Bulat |  |  |
| Tuan Haji Sulaiman Bin Yusof |  |  |
| Tuan Hj. Maznan bin Maamor | Januari 2020 | Disember 2023 |
| Tuan Hj. Mohd Rizalmi Bin Dahaman | Disember 2023 |  |

Lagu rasmi
----------

*Wahai putera puteri bangsaku 
  

Ayuh segera menuju
  

Mengikut gerak langkah maju
  

Bersatu mencari ilmu*

Di zaman sains dan teknologi
  

Negara perlukan jasamu
  

Janganlah rasa malas lagi
  

Bersama memegang teraju

Di Maktab Rendah Sains MARA
  

Tuntut ilmu jangan jemu
  

Ikrar taat setia pada guru
  

Berdisiplin selalu

*Hari ini hari mulanya
  

Hari esok berjaya
  

Lengkapkan segala yang ada
  

Ke kuliah kita segera*

Rujukan
-------

Lihat juga
----------

* Maktab Rendah Sains MARA
* Majlis Amanah Rakyat

  


| * l
* b
* s
 Maktab Rendah Sains MARA |
| --- |
| Program Premier | 

|  |  |
| --- | --- |
| Zon utara | 
* MRSM Arau
* MRSM Baling
* MRSM Beseri
* MRSM Merbok
* MRSM PDRM Kulim
* MRSM Pendang
* MRSM Pengkalan Hulu
* MRSM Transkrian

 |
| Zon timur | 
* MRSM Besut (YT Besut)
* MRSM Pasir Tumboh
* MRSM Kuala Krai
* MRSM Jeli
* MRSM Kuala Terengganu
* MRSM Kuala Berang
* MRSM Muadzam Shah
* MRSM Tun Ghazali Shafie (Kuala Lipis)

 |
| Zon barat | 
* MRSM Gerik
* MRSM Lenggong
* MRSM Pasir Salak
* MRSM Serting
* MRSM Sultan Azlan Shah (Kuala Kangsar)

 |
| Zon selatan | 
* MRSM Batu Pahat
* MRSM Muar
* MRSM Mersing
* MRSM Terendak

 |
| Zon Sabah dan Sarawak | 
* MRSM Betong
* MRSM Kota Kinabalu
* MRSM Mukah

 |

 |
| Program IGCSE | 
* MRSM Alor Gajah
* MRSM Johor Bahru
* MRSM Kuala Klawang
* MRSM Kuala Kubu Bharu
* MRSM Kuantan
* MRSM Kubang Pasu
* MRSM Kuching
* MRSM Langkawi
* MRSM Parit
* MRSM Tumpat
* MRSM Tun Mustapha (Tawau)
* MRSM Tun Abdul Razak

 |
| Program IB MYP | 
* MRSM Balik Pulau
* MRSM Tun Dr Ismail (Pontian)
* MRSM Tun Mohammad Fuad Stephens

 |
| Program Ulul Albab | 
* MRSM ATM Bera
* MRSM Bagan Datuk
* MRSM FELDA (Trolak)
* MRSM Gemencheh
* MRSM Kepala Batas
* MRSM Kota Putra
* MRSM Semporna
* MRSM Sungai Besar

 |
| Program Teknikal | 
* MRSM Bentong

 |
| Program Bitara/PKP | 
* MRSM Pengkalan Chepa
* MRSM Taiping
* MRSM Tun Ghafar Baba (Jasin)

 |
| Tutup Operasi | 
* MRSM Imtiaz YT Ketengah
* MRSM-YT Dungun

 |
| 
* Majlis Amanah Rakyat
* Pendidikan di Malaysia
* Kementerian Pendidikan Malaysia

 |